Адказнай за правядзенне энергадня была Мартыненка Жанна Вячаславаўна, класны кіраўнік 2 класа. Яна падрыхтавала мерапрыемства, прысвечанае гэтай тэме. На самай справе цікава было не толькі дзецям, але і дарослым. Некаторыя факты з паведамлення Жанны Вячаславаўны былі невядомыя нават настаўнікам. Спачатку да яе прыйшлі малодшыя школьнікі, а старэйшыя ў гэты час спрабавалі свае сілы ў спартыўнай зале, дзе мелі магчымасць, як і заўсёды ў суботу, паспаборнічаць у сваіх любімых відах спорту.Пасля ўзроставыя групы памяняліся месцамі. Малодшыя з задавальненнем гулялі ў спартыўнай зале, а старэйшыя стараліся правільна адказаць на пытанні віктарыны, прыдумаць рыфмоўкі і ўважліва слухалі паведамленне.